el el el el it el el fi pt en en el el uk el el el el el el el el el el el el el el uk el el el el el el el el el el el el el el el el el uk el en el el el el el el el el el en uk en el el el el el el el el el el el el el az el el el uk el el el el el el el el el el el el el el uk el el el el el el el el el el el el el el el el el uk el en el el el el el el el el el en uk en el el el el el el el el el el el el el az el pt en pt en el el en el el en en en el el el en el el el el en el el el el el el en el el el el el el el en el el el el el el el el en el el el el el el el el el en el el el el el el el el en el el el el el el el el el el el en el el el el el el el el el en el el el en en el el el it el el pt en el el el el el el el el el el el el el el el el el en en en el el el el el el it el el en en en en en en en
Ξενώνες που άρχιζαν να κατασκευάζονται χωρίς τις απαιτούμενες άδειες στο Κάστρο, πριν από αρκετά χρόνια. Τότε έφταιγε ο άπειρος γιος που αμέλησε… μια βασική υποχρέωση. Ο ίδιος γιος με τις σταβλικές εγκαταστάσεις του στη συνέχεια, απασχολεί ως σήμερα την επικαιρότητα, με κορυφαίο ασφαλώς επεισόδιο την “προμήθεια” των πάνελ από τις ολυμπιακές εγκαταστάσεις του Ελληνικού που ήρθαν πακέτο με το προκάτ κλειστό της ξιφασκίας. Μη με ρωτάτε αν πληρώθηκαν όλα μαζί από την Περιφέρεια ή ξεχωριστά… Δεν ξέρω… Θα τα βρει ο Εισαγγελέας αυτά.
Το τελευταίο επεισόδιο με τον ίδιο πρωταγωνιστή, αναστατώνει τη Θεσπρωτία, τις τελευταίες ώρες. Έχουμε επενδύσεις και σε ΑΠΕ…
Το θέμα αυτό θίγει κατ’ αρχάς το Δήμο Ηγουμενίτσας, όπου η δημοτική αρχή αποφάσισε εν κρυπτώ και παραβύστω, αν και σε δύο συνεδριάσεις του δημοτικού συμβουλίου συζητήθηκε η ΜΠΕ για έργο φωτοβολταϊκού πάρκου στο Μαργαρίτι, να λάβει μέρος στην επένδυση, ο Δήμος ως επενδυτής, μαζί με 91 ακόμα ιδιώτες.
Η… λίστα όμως, με τους υποψήφιους επενδυτές – είναι της μόδας τα τελευταία χρόνια οι λίστες… – έκρυβε εκπλήξεις σε σχέση με τα ονόματα. Στην Επιτροπή Περιβάλλοντος της Περιφέρειας Ηπείρου όπου συζητήθηκε η γνωμοδότηση επί του φακέλου του συγκεκριμένου έργου ΑΠΕ, ο Περιφερειάρχης παραδέχτηκε και διέλυσε τις όποιες υποψίες, ότι το όνομα Καχριμάνης Γεώργιος αφορά το γιο του. Δεν είπε βέβαια αν ένα ακόμα γυναικείο όνομα αφορά έτερο άτομο του πολύ στενού οικογενειακού του περιβάλλοντος και αν ένα τρίτο ανδρικό όνομα, είναι αυτό ενός ανιψιού του, από την πλευρά του αδερφού του, νομίζω.
Θα ακούγονταν βαρύ να μιλάμε σήμερα όντως, για τρία άτομα προερχόμενα από την… οικογένεια, άτομα που ασχολούνται με ένα έργο ΑΠΕ, το οποίο είναι βέβαιο πως θα ξεσηκώσει τη Θεσπρωτία, αν δεν πλήξει πολιτικά τον Αλ. Καχριμάνη και την παράταξή του εκεί.
Τους το φύτεψαν οι “ξένοι”
Η διάσταση της τοπικότητας είναι το ένα ζήτημα. Οι κάτοικοι του Μαργαριτίου δε θέλουν τα φωτοβολταϊκά και σε μια προηγούμενη αίτηση εγκατάστασης ΑΠΕ, η Επιτροπή Περιβάλλοντος της Περιφέρειας Ηπείρου είχε γνωμοδοτήσει αρνητικά, όπως έπραξε και το δημοτικό συμβούλιο Ηγουμενίτσας. Χθες, είναι χαρακτηριστικό πως για μια αίτηση ΑΠΕ στο Δήμο Ζίτσας, το επιχείρημα της Περιφερειακής Αρχής προκειμένου να πει “όχι”, ήταν πως πλήττεται η κτηνοτροφία και απομειώνεται η γεωργική γη. Το ίδιο ακριβώς που λένε οι παραγωγοί στο Μαργαρίτι, αντιδρώντας στις εγκαταστάσεις ΑΠΕ (ο ορισμός του “δύο μέτρα και δύο σταθμά”).
Πριν από έναν χρόνο, οι παραγωγοί είχαν μαζί τους το Δήμο Ηγουμενίτσας και την Περιφέρεια Ηπείρου. Μήπως η Περιφέρεια Ηπείρου σκόπευε να πει “ναι” στην τωρινή ιδέα, γι’ αυτό και είπε όχι στην προηγούμενη; Πιθανά ναι, πιθανά όχι. Η καχυποψία θα πλανάται, οπότε μη θίγονται τόσο εύκολα οι εμπλεκόμενοι και τα χαρακτηρίζουν όλα “λάσπη”. Ξέρουμε κι εμείς χαρακτηρισμούς αλλά προσπαθούμε να είμαστε προσεκτικοί και κατά το δυνατόν δίκαιοι…
Ένα χρόνο μετά, 91 ιδιώτες – τον αριθμό μην τον λαμβάνετε και πολύ σοβαρά υπόψη – και ο Δήμος Ηγουμενίτσας κάνουν… μια πράσινη απόβαση στο Μαργαρίτι!
Οι επενδυτές προέρχονται από το Μέτσοβο, από το Δήμο Σουλίου, από τη Λούτσα Πρέβεζας, από τον Κατσικά Ιωαννίνων, από το Μαργαρίτι και ποιος ξέρει από που αλλού. Κι από την… Αστραλία που έλεγε και η Βασιλειάδου, μπορεί να ξετρυπώσει κανένας μέσα από την περιβόητη “λίστα”.
Κάτι περίεργες αντιδράσεις μελών της Επιτροπής Περιβάλλοντος, στη χθεσινή συνεδρίαση, από άτομα που δεν ακούμε συχνά τη φωνή τους, εδώ και τρία χρόνια, δεν αποκλείεται να συνδέονταν με τον έναν ή τον άλλο επενδυτή.
Η Μ. Λύκα, αντιπρόεδρος της Πανελλήνιας Ένωσης Κτηνοτρόφων και υποψήφια με το συνδυασμό του Αλ. Καχριμάνη στις εκλογές του 2019, παρουσιάστηκε από τον Περιφερειάρχη χθες, ως ο ιθύνων νους της… μεγάλης επένδυσης του φωτοβολταϊκού πάρκου. Έχει μερίδα στην επένδυση η ίδια, ο πατέρας της και δύο μερίδες ο σύζυγός της – γι’ αυτό έλεγα πριν πως μπορεί και να μην είναι 91 οι υποψήφιοι επενδυτές…
Το επίθετο Καγκιούζης το συναντάμε 7 φορές στη λίστα, όνομα δημοτικού συμβούλου του Δήμου Σουλίου, από την παράταξη Κάτσιου, ο οποίος ασχολείται με επενδύσεις στο χώρο της ενέργειας. Καμία σχέση με κτηνοτροφία.
Λέγεται τέλος, πως στο ΠΑΣΟΚ Θεσπρωτίας, στη Νομαρχιακή Επιτροπή του οποίου είναι μέλος η Μ. Λύκα, ασκήθηκαν πιέσεις για να μην υπάρξουν αντιδράσεις και δεν αποκλείεται οι πιέσεις αυτές να έπιασαν στην περίπτωση του επικεφαλής της μείζονος αντιπολίτευσης του Δήμου Ηγουμενίτσας, ο οποίος στέκεται πολύ επικριτικά απέναντι σε κάθε ενέργεια και απόφαση του Γ. Λώλου τα τελευταία τρία χρόνια, κατά τη γνωμοδότηση όμως για το φωτοβολταϊκό του Μαργαριτίου ήταν “αρνάκι” και ψήφισε θετικά!
Πασοκάρα και Καχριμανική ως το μεδούλι η αντιπρόεδρος, στο δρόμο που χάραξε η πρόεδρος Σταυρούλα…
“Σύντροφοι”, κλείστε το καλύτερα το κόμμα στη Θεσπρωτία, να πάει στο διάολο…
Ο γραμματέας του ΠΑΣΟΚ, “σύντροφος” Αντρέας Σπυρόπουλος τα γνωρίζει όλα αυτά τα ωραία; Κι αν ναι, τι κάνει;
Πού γράφουμε τους γραπτούς και άγραφους νόμους
Είθισται ένας πολιτικός ή αυτοδιοικητικός να επικαλείται κώλυμα και να απέχει από μια συνεδρίαση ενός οργάνου που συζητά ή αποφασίζει για θέμα που αγγίζει τον ίδιο ή μέλος της οικογενείας του.
Στην Ήπειρο του καθεστώτος Καχριμάνη, δεν τηρούμε πια ούτε αυτά τα προσχήματα. Αλλά ούτε και τους νόμους: Ασυμβίβαστο: Απαγόρευση συμμετοχής σε επιτροπή που κρίνει έργο που συνδέεται με συγγενή Α΄ βαθμού.
Ο Περιφερειάρχης γράφει στα παλιά του τα μετσοβίτικα τσαρούχια γραπτούς και άγραφους νόμους και παρίσταται σε μια Επιτροπή Περιβάλλοντος, η οποία γνωμοδοτεί για ένα έργο στο οποίο επενδυτής είναι μεταξύ άλλων ο γιος του – και όχι μόνο. Παίρνει το λόγο για να επιχειρηματολογήσει υπέρ της επένδυσης, διαπληκτίζεται με την αντιπολίτευση και απειλεί όσους προσπαθούν να κατηγορήσουν την… οικογένεια.
Εντάξει, μπορεί να μην εμπιστεύεται τον πρόεδρο της Επιτροπής και θέλει να ελέγξει τη συνεδρίαση για να οδηγηθεί στο αποτέλεσμα που επιθυμεί αλλά ο αντιπεριφερειάρχης, δικηγόρος ων, δεν αντιλαμβάνεται ότι με μια προσφυγή η απόφαση θα καταπέσει; (τι ρωτάω όμως; Ο δικηγόρος αντιπεριφερειάρχης και πρόεδρος της Επιτροπής ρωτούσε χθες, το γεωπόνο μελετητή να του πει αν πρέπει να γνωμοδοτήσει η Επιτροπή για μια μελέτη που άλλαξε και από 91 επενδυτές διαθέτει πλέον 92 επενδυτές! Ο σουρεαλισμός στα καλύτερά του).
Η επιχειρηματολογία επαναλαμβάνεται σταθερά εδώ και χρόνια, όπως προείπα. “Δεν διορίστηκε, δεν παίρνει έργα από την Περιφέρεια και από Δήμους” λέει ο Αλέκος… – το δεύτερο δεν είναι αλήθεια, αφού επιχειρήσεις συνεταιρικές με την οικογένεια παίρνουν απευθείας αναθέσεις από το Υπουργείο Άμυνας για τη σίτιση προσφύγων (εδώ και εδώ δύο μόνο αποφάσεις ύψους 1,5 εκατ. ευρώ, προς εταιρεία με μετοχική σύνθεση στην οποία εμφανίζεται το ίδιο ΑΦΜ και το ίδιο γυναικείο όνομα με το ονοματάκι της λίστας που σας έλεγα παραπάνω…).
Αποφασίζει όμως, ο πατέρας για το γιο, και η θεσμική ιδιότητα μπερδεύεται πάρα πολύ συχνά με τις οικογενειακές επιχειρήσεις – δείτε εδώ μια ακόμα “οικογενειακή ιστορία”. Τουλάχιστον αν είχε διοριστεί στο Δημόσιο, όπως σε πλείστες όσες περιπτώσεις έγινε και γίνεται αυτό στη δύσμοιρη Ελλάδα από πάμπολλους πολιτικούς, δεν θα ασχολιόμαστε τόσο συχνά με τον γιο του Περιφερειάρχη…
Γι’ αυτό σας λέω: μόνο στην Ήπειρο αυτά.
Τα ψέματα που ακούγονται σε κάθε συνεδρίαση του Περιφερειακού Συμβουλίου από το στόμα του Περιφερειάρχη, δε μπορείς να τα προλάβεις. Και οι περιφερειακοί σύμβουλοι εδώ που τα λέμε, είναι αδύνατο να μπορούν να τα επεξεργαστούν…
Είπε ο Περιφερειάρχης πως η μελετητική δουλειά που έγινε για τον άξονα Γιάννενα-Καλπάκι-Κακαβιά, κατά το διάστημα που είχε στα χέρια της τη μελέτη του πολύπαθου έργου η Περιφερειακή Αρχή Καχριμάνη, ήταν περισσότερη από όση έγινε από το 2007 και μετά! Από το 2007 ως το 2013 υποτίθεται ότι η μελέτη τελείωσε και αναζητούσε χρηματοδότηση. Κατά τον Περιφερειάρχη όμως, επί έξι χρόνια τα… έξυναν στο Υπουργείο Υποδομών και ήρθε αυτός με έναν τεχνικό σύμβουλο να τελειώσει τη μελέτη ενός διευρωπαϊκού άξονα!
Όπερ σημαίνει πως οι Νεοδημοκράτες εδώ και χρόνια μας τσαμπουνάνε μπαρούφες, ο δε Πινόκιο μπροστά στον Αλέκο είναι παρθένα…
Είπε και για τον Κικίλια χθες ο Περιφερειάρχης, πως ουδεμία ενόχληση είχε από τη “Ρίανερ” (Ryanair) (εντάξει, δεν έχει πάρει το Lower και στην προφορά δεν τα πάει και τόσο καλά αλλά στο listening αριστεύει) ότι τάχα ενδιαφέρονταν να πετάξει προς και από τα Γιάννενα. Στη συνέντευξη που έδωσε την περασμένη Παρασκευή ο Περιφερειάρχης, ερωτηθείς για το θέμα αυτό δεν είπε κάτι τέτοιο για τον Κικίλια.
Τι κι αν τις τρεις επιστολές της “Ρίανερ” (Ryanair) προς το Υπουργείο Τουρισμού τις δημοσίευσε το capital.gr, o Περιφερειάρχης βάζει στο στόμα του Υπουργού του ψεματούρες. Εκτός και αν το είπε όντως το ψέμα στον Περιφερειάρχη ο Υπουργός, άρα τον δουλεύει ψιλό γαζί. Δίνω ελάχιστες πιθανότητες στο ενδεχόμενο αυτό, γιατί θα το έλεγε ο Περιφερειάρχης στη συνέντευξη τύπου της Παρασκευής.
Τελευταία εξέλιξη που διαψεύδει κατηγορηματικά τους ισχυρισμούς Καχριμάνη, η χθεσινή συνάντηση του ανθρώπου της εταιρείας με τον Υπουργό, σύμφωνα με νέο ρεπορτάζ του capital.gr
Τρίτο χοντρό ψέμα: το Πάρκο Υψηλής Τεχνολογίας της Ηπείρου είναι το πρώτο που εντάσσεται (ενεστώτας) στο Ταμείο Ανάκαμψης, είπε χθες ο Περιφερειάρχης.
Ουπς τι λέει εδώ ο Αλέκος: Στο Ταμείο Ανάκαμψης με 35 εκατ. ευρώ το Τεχνολογικό Πάρκο “Thess Intec”. “Στο Ταμείο Ανάκαμψης εντάχθηκε (αόριστος) με απόφαση του υφυπουργού Οικονομικών, Θόδωρου Σκυλακάκη η δημιουργία του Τεχνολογικού Πάρκου “Thess Intec”…”.
Τα διλήμματα του Αλέξη
Μια και μιλάω για ψέματα, μένω λίγο ακόμα στο μουντ: τι είπε πάλι αυτό το αριστερό αγόρι στη Σαλονίκη…
Αν υπάρχει κοινωνική ή επαγγελματική ομάδα που έμεινε παραπονεμένη από τις υποσχέσεις του Αλ6 για τη δεύτερη φορά Αριστερά, να το πει τώρα.
Το δίλημμα της ηγεσίας του ΣΥΡΙΖΑ προ της ΔΕΘ, φαντάζομαι είχε ως εξής παραμονές της επίσκεψης του αρχηγού στη συμπρωτεύουσα: “τα δίνουμε όλα σε όλους και όποιος το πιστέψει το πίστεψε ή το παίζουμε σοβαροί και εγκρατείς για να συγκινήσουμε το κεντρώο και μετριοπαθές ακροατήριο και ίσως να κερδίσουμε κάποιους από δαύτο;”.
Και με μια φωνή οι σύμβουλοι (και ο Πολάκης) απάντησαν: “Το πρώτο, πρόεδρε. Το πρώτο, αβλεπί!”.
Τη μασέλα φοράει και θα δαγκώνει και φέτος, ο Παναγιώτης Μπούρχας
Στείλτε μας στο info@pbnews.gr σχόλια και παρατηρήσεις για ό,τι σας “χαλάει”, σας διασκεδάζει ή σας τη “σπάει” – ακόμα και αν είμαστε εμείς – κι εμείς θα τα δημοσιεύσουμε…
Σχεδόν αίθριος καιρός με χαμηλές θερμοκρασίες, ιδίως τις πρωινές ώρες
Ε.Ε.: Οι υπουργοί ενέργειας κατέληξαν σε πολιτική συμφωνία για την αντιμετώπιση των υψηλών τιμών ενέργειας
Ετοιμάζεται πρόγραμμα επιδότησης για ηλιακό θερμοσίφωνα έως και 1.000 ευρώ
Ξεκινούν τη Δευτέρα οι πρώτοι εμβολιασμοί με τα επικαιροποιημένα εμβόλια
Έκτακτη συνεδρίαση των υπουργών ενέργειας της ΕΕ – Ποια μέτρα αναμένεται να υιοθετήσουν
Δίνουμε έμφαση στις τοπικές ειδήσεις και πιστεύουμε ότι αυτές πρέπει να συνιστούν τον ανεξάρτητο και κριτικό σχολιασμό όλων των μικρών και μεγάλων τοπικών θεμάτων, δια μέσου αυτών οι τοπικές αρχές καθίστανται υπόλογες έναντι των πολιτών και με αυτές, παρέχεται ένα φόρουμ έκφρασης γνωμών για τα τοπικά ζητήματα από όλη την τοπική κοινότητα.